ฉบับร่าง:กลุ่มศิลปิน “Schwarzes Haus” (บ้านสีดำ) เมืองโซลิงเงิน

บ้านสีแดงและบ้านสีดำ จุดยึดเหนี่ยวของกลุ่มศิลปินเมืองโซลิงเงิน
กลุ่มศิลปิน “Schwarzes Haus” (บ้านสีดำ) เมืองโซลิงเงิน เป็นชื่อเรียกกลุ่มจิตรกรที่ประกอบด้วย แอร์วิน โบเวียน, เบตตินา ไฮเนิน-อาเยช และ อามูด อูเว มิลลีส และก่อตั้งขึ้นหลังสงครามโลกครั้งที่สอง ที่เมืองโซลิงเงิน

**สถานที่**
เอ็กมอนด์ อาน เซ โดยแอร์วิน โบเวียน (1937)
พายุฝนฟ้าคะนองฤดูร้อนในแอลจีเรีย โดยเบตตินา ไฮเนิน-อาเยช (1974)
จุดเริ่มต้นของกลุ่มศิลปินนี้ คือ ห้องแสดงผลงานด้านวรรณกรรมและวัฒนธรรม ห้องแสดงผลงานด้านวรรณกรรมและวัฒนธรรมของ แอร์นา ชไตน์ฮอฟฟ์-ไฮเนิน (ค.ศ. 1898–1969) ชาวเมืองโซลิงเงิน และฮันนส์ ไฮเนิน (ค.ศ.1895–1961) สามีของเธอซึ่งเป็นนักประพันธ์และนักข่าว โดยมีบุคคลต่าง ๆ เช่น ผู้ได้รับรางวัลโนเบลอย่าง ซิกริด อุนด์เซต และ รพินทรนาถ ฐากุร เข้าร่วมเป็นประจำ แอร์วิน โบเวียน จิตรกร ได้เข้าร่วมกลุ่มเมื่อปลายทศวรรษที่ 1920 ในปีค.ศ. 1932 คู่สามีภรรยาไฮเนินได้ซื้อบ้านครึ่งปูนครึ่งไม้สองหลังที่มีความสำคัญทางประวัติศาสตร์ ในเขตเฮอไชด์ของเมืองโซลิงเงิน ตึกทั้งสองหลังซึ่งเรียกว่า “บ้านสีแดง” และ “บ้านสีดำ” ได้พัฒนาจนกลายมาเป็นจุดนัดพบของศิลปิน นักเขียน และปัญญาชน เป็นเวลาเกือบ 90 ปีต่อมา และยังเป็นสตูดิโอแสดงผลงานอีกด้วย

**บุคคล**
“กลุ่มจิตรกรดาวเด่นสามคน” ของเมืองโซลิงเงิน ซึ่งประกอบด้วยแอร์วิน โบเวียน, เบตตินา ไฮเนิน-อาเยช และอามูด อูเว มิลลีส  ศิลปินสามท่านนี้นิยมวาดภาพเหมือนบุคคล ทิวทัศน์ วิวในเมือง และสภาพแวดล้อมในชีวิตประจำวัน ซึ่งตรงข้ามกับ “จิตวิญญาณแห่งยุคสมัย” ที่ให้ความสำคัญกับนามธรรม
นอกจากนี้ เออร์วิน โบเวียนยั งมีอิทธิพลต่ออุดมการณ์ของกลุ่มศิลปินอีกด้วย กล่าวคือ เขามองตัวเองว่าเป็นชาวยุโรปตั้งแต่ยังเด็ก เขาได้พยายามสนทนาแลกเปลี่ยนกับบุคคลจากวัฒนธรรมอื่น ๆ ทั้งยังพูดได้หลายภาษา และได้ส่งเสริมในด้านมิตรภาพของผู้คนอย่างแข็งขัน ในทางตรงข้าม เบตตินา ไฮเนิน-อาเยช แต่งงานกับชาวแอลจีเรีย ใช้ชีวิตหลายปีในประเทศบ้านเกิดของสามี และสร้างสรรค์ภาพวาดทิวทัศน์ในท้องถิ่น อูเว มิลลีส เดินทางไปทั่วยุโรปตะวันออก  ตะวันออกไกล และอเมริกา ตั้งแต่กลางทศวรรษที่ 1960 เขาได้นำนามสกุล Amud (ไม้เท้า) กลับมาด้วยจากการเดินทางไปอียิปต์ สมาชิกทั้งสามคนของกลุ่มได้เดินทางทั่วยุโรป: “ทั้งสามคนเดินทางไปวาดภาพด้วยกันหลายครั้ง แม้ว่าพวกเขามาจากต่างรุ่นกัน แต่ก็มีความสัมพันธ์ส่วนบุคคลที่ใกล้ชิดกัน” บ้านทั้งสองหลังเป็นจุดยึดเหนี่ยวสำหรับกิจกรรมของพวกเขาในเมืองโซลิงเงินและภูมิภาค แบร์กิเชสลันด์

**มรดกตกทอด**
ในปีค.ศ. 2022 ฮารอน อาเยช แพทย์ในเมืองมิวนิก ซึ่งเป็นบุตรชายของเบตตินา ไฮเนิน-อาเยช ได้ก่อตั้ง “Bettina Heinen–Ayech Foundation  – มูลนิธิเพื่อศิลปะ วัฒนธรรม และการสนทนาระหว่างประเทศ” ขึ้น เพื่อรักษามรดกตกทอดของศิลปินกลุ่มนี้ไว้ เมื่อเดือนกุมภาพันธ์ ปีค.ศ. 2023 “บ้านสีดำ” ได้รับการยอมรับให้เป็นส่วนหนึ่งของ “European Federation of Artists´ Colonies” และได้เป็นส่วนหนึ่งของ “Impressionisms Routes” ของสภายุโรปหลังจากนั้นไม่นาน
ตั้งแต่เดือนตุลาคม ปีค.ศ. 2024 ถึงเมษายน ปีค.ศ. 2025 จะมีการจัดแสดงผลงานของกลุ่มศิลปินเมืองโซลิงเงินนี้เป็นครั้งแรกในงานนิทรรศการร่วมที่หอแสดงภาพจิตรกรรม เมืองดัคเคา ตามการรายงานของหนังสือพิมพ์ Süddeutscher Zeitung นั้น โดยทั่วไปแล้ว ในงานนิทรรศการต่าง ๆ ที่นั่น ผู้เข้าชมมักคาดหวัง “ความเงียบสงบของป่าในกรอบสีทองในสีน้ำมัน ทุ่งหญ้า และภูเขาเมฆ รวมทั้งวัวที่กำลังกินหญ้า แต่ในขณะนี้เป็นเมืองวุพเพอร์ทาล สะพานเหล็กทอดข้ามปากแม่น้ำที่สร้างด้วยยางมะตอย โคมไฟถนน และอาคารพาณิชย์ที่พักอาศัยหลายชั้นเรียงรายอยู่ริมถนน จะเห็นรถยนต์ไม่กี่คันและผู้คนที่เดินผ่านไปมาบ้างเป็นครั้งคราว เป็นทัศนียภาพของเมืองในปีค.ศ. 1961 ผู้ชมต่างรู้สึกทึ่ง” แต่ภาพดังกล่าวก็พบได้ในภูมิภาคโอเบอร์ลันด์ของสวิตเซอร์แลนด์ เมืองเอาคส์บวร์คและเวนิส นอร์เวย์และเนปาล รวมทั้งอีกหลาย ๆ ประเทศด้วยเช่นกัน

**งานนิทรรศการ**
 2024 หอแสดงภาพจิตรกรรม เมืองดัคเคา: “การเดินทางรอบโลก – กลุ่มศิลปินเมืองโซลิงเงิน“

**ข้อมูลอ้างอิง**
 Zweckverband Dachauer Galerien und Museen (บรรณาธิการ): In der Welt unterwegs. Die Künstlerkolonie Solingen. Katalog zur Ausstellung “In der Welt unterwegs – Die Künstlerkolonie Solingen” ในหอแสดงภาพจิตรกรรม เมืองดัคเคา (31 ตุลาคม 2024–27 เมษายน 2025) 2024, .

**อ้างอิง**

**เว็บลิงก์**
คอมมอนส์: กลุ่มศิลปินเมืองโซลิงเงิน – คอลเลกชันรูปภาพ วิดีโอ และไฟล์เสียง -  กลุ่มศิลปิน “Schwarzes Haus” (บ้านสีดำ) เมืองโซลิงเงิน-  หอแสดงภาพจิตรกรรม นิทรรศการล่าสุด - หอศิลป์และพิพิธภัณฑ์เมืองดัคเคา. ใน: dachauer-galerien-museen.de. เรียกข้อมูลเมื่อวันที่ 9 พฤศจิกายน 2024.